
Icterus,  de  quo  scribere  mihi  proposui,  morbus 

est  ex  antiquo  tempore  medicinae  notus.  Cel¬ 
sus,  medicus  Romanorum  praeclarus,  familiariter 
de  eo  disseruit,  clareque  eum  delineavit.  Pars 
corporis  autem  quam  occupat  scriptori  ei  patefacta 
non  fuit ;  si  ex  silentio  ejus  fas  sit  judicare. 

Seculorum  experientia  desideratum  id  nobis  ex- 
psuit.  Atque  hodie  certum  est,  ductus  ad  intes- 

tina  bilem  vehentes,  et  duodenum,  sedes  esse  mor¬ 
bi. 

Indicia  morbi  haec  sunt :  cutis  et  oculorum  fla- 
vedo,  faeces  argillaceae  spissitatis  propriae,  sensus  in 
stomacho  satietatis  gravis,  dolor  ex  pressu  et  post 
cibum,  sitis  assidua,  vomitus,  spiritus  difficultas, 
singultus  frequens,  membrorum  resolutio,  corporis 
totius  languor  maximeque  intestinorum,  et  urina 
rubicundula,  lintea  colore  luteo  tingens.  Haec 
signa  sunt  quae  morbum  in  genere  designant,  non- 
nunquam  autem  nonnulla  eorum  desunt ;  morbus¬ 
que  noster,  sicut  alii,  multis  varietatibus  obnoxius 
est. 

Haec  variatio  morborum  est,  quae  artem  Hip- 
pocraticam,  medicinae  tironi,  tam  difficilem  red¬ 
dit  ;  quae  super  causas  abditas  velum  pandit,  solo 
experientiae  oculo  penetrandum  ;  et  quae  ei,  qui 
scientia  artis  scripta  exhausta,  eam  applicare  ag¬ 
greditur,  studium  ejus  omne  vanum  esse,  persua¬ 
det  ;  sapientiamque  colligendam  esse,  non  tantum 
ex  scriptis,  sed  etiam  ex  paginis  latis  Naturae. 

In  Ictero  difficultas  haec  non  multum  tenet :  cu¬ 
tis  flava,  defectusque  in  faecibus  bilis,  satis  illum 
denotant,  et  symptomata  haec  semper  adsunt. 
“  Color  autem  eum  morbum  detegit,  maxime 

«culorum,  in  quibus,  quod  album  esse  debet,  fit 
luteum.” — Cels. 

mistoiw*  ■  ••Mi*  ->  '  ■fiir-t'  ■£ 

Divisio,  quam  in  hac  re  tractanda  sequi  volo, 

haec  est.  Primo ,  Morbi  causas  scrutari :  Secun- 

« 

do.  Effectus  ejus  :  Tertio,  Modos  quibus  amoven¬ 
di  sunt. 

feriri  ijt q ^  ■  ■  ■  *  *  '  ■  i-  !  h  h? 

Sect.  I. — Secundum  opiniones  hodie  maxime 
receptas  causae  proximae  icteri  sunt,  obstructio 
ductus  hepatici,  ductus  cystici,  aut  ductus  com¬ 
munis  choledoci,  per  calculum  biliarem  ;  tumorem 
hepatis  aliusve  partis ;  vel  per  ductus  ipsius  con¬ 
strictionem  spasmodicam  ;  et  praeterea  bilem  in 
duodeno  collectam  morbum  inducere,  alii  dicunt. 

Calculi  praesentia  causa  frequentissima  certe 
est,  ideoque  locum  primum  postulat.  Saepissime 
calculi  in  vesica  biliari,  sed  non  semper,  forman¬ 
tur  ;  in  ductu  hepatico  interdum  enim  apparent. 
Morbus,  ex  obstructione  ductus  cystici  oriens,  mul¬ 
tum  differt  ab  eo,  ductus  hepatici,  aut  ductus  com¬ 
munis  choledoci  obstructione,  effecto.  In  illo  fla- 
vedo  multa,  ac  vomitus  adsunt.  In  his  duobus, 
multo  minus  apparent.  In  omnibus,  intestinorum 
torpor  faecesque  argillaceae  adsunt. 

Flavedo  effectus  est  bilis  in  constitutionem  ab¬ 
sorptae.  Secretione  omni  hepatis  per  ductum  he¬ 
paticum  transeunte,  sequitur,  ut  ductu  eo  clauso, 
haud  multum  bilis  absorbi  posset,  cum  hepar  in 
re  tali  munus  brevi  tantum  impleret.  Vomitus 
qui  fluxu  in  stomachum  bilis  factus  est,  aut  in 
duodeno  ejusdem  irritatione,  etiam  affbret.  Sed 
torpor  intestinorum,  et  color  faecum  proprius,  ino¬ 
pia  in  intestinis  bilis  producti,  necessarie  occur¬ 
runt. 

In  ductu  hepatico  attamen  calculus  raro  fit. 
Quod  ibi  bilis  non  longum  permanet,  et  quod  ei, 
illic,  non  ea  natura  est  ut  depositum  faceret.  In 
vesica  fellis  frequentissimi  sunt,  unde  in  ductum 
cysticum  progrediuntur.  Bilis,  per  intervallum 
non  breve,  in  vesica  remanens  spissa  fit,  ita  ut  fa¬ 
cile  depositum  formet.  Cum  ab  hac  causa  mor¬ 
bus  exoriatur,  vomitus  frequenter  incidit,  et  cutis 
color  plane  ostenditur  flavus. 

F ac  igitur  calculum  in  vesica  formatum  ductum 
claudere,  quid  accedit  ?  Primo  nec  bilis  in  vesi¬ 
cam  intrare,  nec  ab  eadem  exire  potest.  Vas  hoc 
autem  munus  non  desinit  implere,  et  partes  aquo¬ 
sas  ex  bile  contenta  absorbere  perstat,  quas  aptior 
sic  concreta  formare,  morbumque  proferre  redde- 

tur.  Secundo  hepate  adhuc  bilem  secernente, 
quantitas  in  duodenum  fusa  major  erit,  ut  nihil 

i  - 

ab  ea  detractum  est  vesica.  Sed  bilis  ea  non  sa- 
tis  potens  sine  actione  vesicae,  intestina  stimulare 
nequit,  statque  digestio.  F aeces  in  canale  intesti¬ 
na  stagnant,  et  paulo  post  corpus  totum  lan¬ 
guore  ejus  inficitur.  Bilishepatiea  in  duodeno  con- 

■  *  *  K  *  » 

greditur,  unde  in  constitutionem  absorpta,  cutem 

I*  f  T  a  *  &  * 

oculosque  color  ejus  luteo  tam  morbi  characteris- 
tico  tingit.  Pars  hujus  in  stomachum  per  pylo¬ 
rum  transit,  id  viscus  irritat,  vomitumque  causat, 
qui  tam  communiter  occurrit. 

Concretum  per  ductum  hepaticum  aut  cysti¬ 
cum  quandoque  laborat ;  in  ductu  tamen  commu¬ 
ni  choledoco  haeret.  Species  haec  morbi  similis 
foret  ei  in  ductu  hepatico  orienti ;  at  eam,  disten¬ 
sionis  inflammationisque  dolor  ductus,  fere  distin¬ 
guit. 

Causa  secunda  quam  memoravi  accumulatio  est 
bilis  in  duodeno.  Doctor  Cullen  de  hac  causa 
sic  locutus  est.  “  How  far  the  latter  cause  can 
take  place,  or  in  what  circumstances  it  does  occur, 
I  cannot  clearly  ascertain  ;  and  I  apprehend,  that 
jaundice  is  seldoin  produced  in  that  manner.” 
Nunc  opinioni  cedens  illius  viri  celeberrimi  omne 

quod  debet,  clare  mihi  videtur  quomodo  evenire 
posset.  Primo  fieri  posset  faecibus  in  intestinis 
confertis,  quae  exitum  bilis  obstarent;  et  sic  mentis 
demissae  homines  videmus,  per  intestinorum  sti¬ 
pationem  factae,  vel  forsitan  eam  facientis,  morbo 
huic  obnoxios.  Ita  ut,  animi  anxietas  inter  causas 
icteri  posita  est.  Secundo,  oriri  posset  ex  bilis 
ipsius  conditione  mala,  in  qua,  (ut  evenit  ductu 
cystico  clauso)  actionem  intestinorum  excitare 
nequit.  Conditio  talis,  ab  vesicae  aut  hepatis  ipsi¬ 
us  morbo,  aut  etiam  ab  decompositione  bilis,  oriri 
posset. 

Causa  alia  icteri,  constrictio  est  spasmodica  quo- 
rundatn  ductuum.  Haec  causa  haud  certa  est,  et 
profecto  raro  fit.  De  statu  animi  pendere  suppo- 

4  .  ,  .  f  ■  m 

sita  est. 

Antequam  partem  hanc  rei  dimittam,  animos 
intendere  forsitan  nos  oportet  causae  per  vulgus 
late  creditae,  qui  opinantur  icterum  exesis  cum 
fastidio  magno  oriri,  vel  etiam  ex  iis  cum  fastidio 
visis.  Dictumque  fastidii  magni  in  opinionem 
conditum  est  “  dare  icterum.” 

Modus  operandi  hujus  causae  visu  haud  facile 
est.  Potestne  contractio  vel  in  se  retractio  totius 
corporis  per  fastidium  excitata,  sic  alicui  ductuum 

impertita  sit,  ut  constrictionem  ejus  spasmodicam 
faceret  ?  aut  hepar  an  sic  afficit,  ut  actionem  ejus 
morbidam  redderet,  et  bilem  per  id  secretam  im¬ 
perfectam,  nimisque  debilem  munus  implere? 
Opinantur  multi  medicorum  celeberrimorum,  et 
inter  eos  Bxchat,  multitudinem  sensuum  animi¬ 
que  affectuum  hepati  pertinere  ;  et  certe  non  sine 
causa  sic  putant. 

Sect.  II. —Causis  jam  expositis  quae  morbum 
inducere  saltem  plerumque  videntur,  effectus  ejus, 
ut  initio  mihi  proposui,  considerare  progredior. 

Icterus,  hominibus  qui  existimant  eum  in  fla- 
vedine  cutis  consistere  tantum,  momenti  minimi 
videbitur  morbus.  Sed  iis  qui  opinantur,  eo  ne¬ 
gatum  esse  corpori  principium  sine  quo  vita  non 
longum  durare  potest,  notio  accurata  erit  periculi 
quod  ex  eo  manat.  Si  bilis  obstructio  perfecta  fu¬ 
erit,  nisi  adhibeantur  alvum  solvere  actionemque 
corporis  sustinere  remedia,  mors  pede  festina  ade¬ 
rit.  Tamen  ab  bilis  mero  defectu  occurrit  raris¬ 
sime  mors.  Effectus  fere  orientes  supra,  ut 
symptomata  per  quae  morbus  distinguitur,  dicti 
sunt.  Ideoque  nunc  de  paucis  magnis,  ab  eo 
quandoque,  nascentibus,  tantummodo  dicam. 

Ductuum  inflammatio  gravis,  vel  etiam  vesicas 
biliaris,  eventus  est  quem  medici  maxime  timere 
videntur.  Eam  ad  multum  posse,  si  concretum 
magnum  sit  vel  asperum,  planum  est.  Et  omnia 
inflammationis  sequentia  adesse  possent,  etiam 
partis  affectae  destructio.  Doctor  Thomas,  in  libro 
ejus  de  Medicinae  Praxi,  casum  consternantem 
dat  vesicae  inflammationis  quo  per  tumorem  prope 
umbilicum  calculi  evaserunt,  fistula  inter  eum  ve¬ 
sicamque  biliarem  formata. 

Febris  satis  vehemens  in  ictero  nonnunqam  in¬ 
cidit,  et  forsitan  inflammatione  ob  praesentiam  cal¬ 
culi  orienti ;  forsitan  a  congestu  in  intestinis  fae¬ 
cum  ;  vel  etiam  a  bile  in  constitutione  accumulata 
excitatur. 

Cum  longum  extiterit  morbus,  tumores  aquo¬ 
si  corporis,  et  nonnunquam  ascites,  eum  sequun¬ 
tur. 

«itfK&itt.v  i  A  .  ■  . <  ':>ni 

Sect.  III. — Causis  nunc  scrutatis  effectibus¬ 
que  tractatis  morbi  hujus,  ad  ultimam  maximam- 
que  rei  nostri  portionem  provehimur  ;  modos  per 
quos  amovendi  sunt. 

Modis  medendi  semper  ad  causas  morbum  pro¬ 
ducentes,  et  ad  symptomata  comitantia  respicienti- 

bus,  sic  eos  considerabo.  Et  in  eo,  ordinem  quam 
secutus  sum  in  causis  exponendis,  pergam  sequi ; 
sed  primo  observationem  hanc  generalem  praefe¬ 
ram,  ad  species  omnes  aeque  referentem  ;  medicus 
res  duas  in  medendo  ante  oculos  habere  debet : 
Primo,  morbum  et  sequelas  ejus  extirpare  :  Se¬ 
cundo,  ne  redeat  curare. 

Ictero  orto  ab  calculo  in  ductibus  aut  vesica  for¬ 
mato,  curatio  tentatur  per  modos  duos,  expulsio¬ 
nem  calculi  solutionem  que  ejus  :  primus  autem 
gradus  est  intestinorum  expurgatio,  quae  aegrum 
levat  effectu  bilis  in  duodeno  accumulatae  si  fue¬ 
rit  id  ;  eum  certe  levat  alvi  astrictione,  actionem¬ 
que  corpori  dat. 

Ratione  ea,  purgantia  calculum  detrahere  pro¬ 
desse  nonnulli  putaverunt ;  at  si  iis  effectus  talis 
sit,  praecipue  in  causa  est,  compressio  in  faecibus 
demittendis  facta  ;  nonnihil  in  actionem  quam  in¬ 
ter  operationem  excitant  pendet,  et  aliquid  forsi¬ 
tan  in  absorptionem  evacuatione  productam  ;  mag¬ 
na  haec  tamen  non  posse. 

Emetica,  in  expulsione  calculorum  a  vesica  aut 
ductibus,  fidem  maximam  obtinuerunt.  Id  opta- 

B 

tum  vim  eorum  proferre,  dubitari  non  potest.  Ic¬ 
teri  exempla  inulta  sunt,  ab  causa  hac  orti,  eme¬ 
ticis  sanata,  modo  prudenti  administratis. 

Suspicata  sunt  agere,  primo,  per  nauseam  exci¬ 
tatam.  Notum  est  experientia  aliquorum  princi- 
pum  qui  artem  medicinae  excoluerunt,  inter  nause¬ 
am  absorptionem  maximam  esse.  Sic  calculum  di¬ 
minuere,  eumque  probabiliter  laxare  possent.  Ef¬ 
fectus  alter  nauseae  inflammationem  allevare  est. 
Ea  tamen  quae  pro  eventu  nostro  potentissima 
est,  relaxatio  est  quam  causat  nausea,  quas  duc¬ 
tum  dilatando  calculi  descensum  facilitat. 

Secundo,  inter  vomendum,  per  ductum  urgere¬ 
tur  calculus, visceribus  abdominalibus  compressum, 
stomacho  expellere  quod  habet,  levatis.  Hic  cer¬ 
te  modus  est  princeps  in  quo  remedia  haec  prosunt. 
Opus  est  cavere  in  usu  eorum  ;  nam  si  calculus  ih 
uno  ductuum  fixus  magnus  sit,  vi  vomitus  idem 
rumpi  posset :  aut  si  id  non  inciderit,  inflammatio 
vehemens  sequeretur. 

Sanguinis  detractio  adjuvat,  praeterea,  concre¬ 
ti  descensum,  non  solum  inflammationem  levan¬ 
do  ;  sed  etiam  absorptionem  augendo,  ductumque 
relaxando. 

Thermas  auxilium  est  excellens  venasseetionis, 
et  mire  potens  dolorem  levare ;  maxime  tamen 
fructum  affert,  cum  morbus  a  spasmo  ductus  ortus 
sit. 

Remedia  hasc  principia  sunt,  per  quas  calculi 
descensus  coactus  sit,  vel  facilior  fiat.  Via  altera 
per  quam  morbi  speciei  hujus  curatio  conatur,  pa¬ 
rum  hodie  tentatur.  Non  multum  creditur  (ut 
scientia  nunc  se  habet),  solventia  ad  punctum  in¬ 
ternum  convehi  posse,  in  mole  sanguinis,  tam  pu¬ 
ra  et  in  quantitate  tam  magna  quam  potentiae 
aliquid  chy micas  exercerent.  Olim  antequam  re 
mediorum  vires  tam  austere  investigatas  sunt,  aut 
tam  bene  notas ;  solventibus  utebantur  fere  medi¬ 
ci.  Exercitatio  in  Gallia  secuta  prascipue  per  Do¬ 
minum  Durande  tentare  ea  persuaderet,  saltem 
cum  certiora  alia  defuerint.  Remedia  quas  adhi* 
bet  ille,  iEther  Sulphuri cus  nempe,  et  Oleum  Te¬ 
rebinthinas,  calculum  extra  corpus  certe  solvunt, 
ut  Doctor  Darwin  confirmavit :  sed  minime 
credibile  est,  id  perfici  posse  in  ductu  cystico. 

Quum  tumores  hepatis  partiumve  vicinarum, 
obstructionem  ductus  effecti  sint,  spes  morbum 
amovendi  fere  abest  :  eamque  rem  in  causa  esse 

horrendum  est,  si  affectio  htec  ex  morbis  diu  prae¬ 
sentibus  orta  fuerit,  iisque,  praecipue,  viscera  oR- 
structa  exhibentibus.  In  re  tali  tumorem  hydrar- 
gyri  usu  discutere  conandum  est. 

Si  morbus  ex  constrictione  ductus  spasmodica  or¬ 
tus  fuerit,  quod  tamen  raro  accidere  putatur,  tunc 
ad  remedia  spasmo  solvendo  propria,  uti  venaesec- 
tionem,  balneum  calidum,  fomenta  calida,  confugi¬ 
endum  est.  In  hoc  loco,  ut  mihi  videtur,  ponendus 
est  casus  a  Doctore  JDarwin  sanatus,  qui  sequitur. 
Vir  annos  circiter  quadraginta  quinque  natus,  per 
hebdomadas  sex  sub  ictero,  sed  sine  dolore,  nausea, 
vomitu,  aut  febre  laborarat,  et  seriem  pene  om¬ 
nem  remediorum  in  hoc  morbo  communium,  eme¬ 
ticorum  nempe,  purgantium,  mer curialium,  medi¬ 
camentorum  amarorum,  tonicorum  et  stimulanti¬ 
um,  sine  fructu  percurrerat.  Ratus  igitur  in  hoc 
aegro  morbum  ex  ductus  choledoci  communis  pa¬ 
ralysi  procedere,  effectum  electricitatis  tentare  de¬ 
crevit  ;  ideoque  impetus  electricos  fortes  per  he^ 
par  ductum  que  impelli  fecit.  Primo  die  faeces  lu¬ 
teae  dejectae  sunt ;  impetusque  electrici  per  paucos 
dies  repetiti,  symptomata  morbi  omnia  devicerunt. 

Hic  casus,  ut  mihi  apparet,  ex  quodam  spasmo,  vel 
obstructione  ductus  peculiari,  ortus  est ;  quomodo 
enim  potuit  paralysis  exitum  bilis  prohibere  ?  Ex 
ea  historia  tamen  colligimus,  electricitatem  non 
semper  negligendam  esse. 

Species  nunc  consideranda  ea  est  ex  bili  in  duo¬ 
deno  accumulata  oriens.  In  hac  purgantia  prae- 
cipue  prosunt,  maximamque  fiduciam  merentur. 
Quacunque  a  causa  orta  fuerit,  vel  quibuslibet 
rebus  comitantibus,  hoc  certe  planum  est;  primum 
salutis  gradum  in  bilem  cumulatam  removendo 

constare  ;  etiamque  patet,  canalem  intestinam  vi- 

/ 

am  esse  per  quam  removenda  est.  Hac  re  facta, 
remanet  corpus  tonicorum  usu  roborare,  cibo  nu¬ 
triente  facilique  concoctu,  exercitatione  modica, 
equitatione  praecipue,  denique  usu  aquarum  chaly- 
beatarum.  Si  bilis  ipsius  natura  in  causa  sit,  pa¬ 
rum  credo  fieri  potest,  quiddam,  tamen  conandum 
est. 

Intestinorum  actio  purgantibus  promovenda 
est ;  diaeta  nutriens  et  concoctu  facilis  usurpanda 
est ;  et  omne  denique  corpori  roborando,  actionem¬ 
que  viscerum  excitando,  adhibere  necesse  est,  uti 
tonica,  exercitationem,  et  colloquium  amoenum. 

Animus  contentus  in  omni  corporis  morbo,  sed 
prae  aliis  in  Ictero,  valetudini  maxime  conducit. 

Adhuc  hunc  morbum  uti  abstractum  totum,  ex 
corpore  eradicandum,  consideravi.  Sed  per  cursum 
ejus,  nonnunquam  necesse  est  medico  attentionem 
ejus  ad  symptomata  a  morbo  distincta,  tametsi  ex 
eodem  orientia,  adhibere.  In  parte  priori  hujus 
tractaminis  notavi,  horum  praecipua  esse  inflam¬ 
mationem  ductus,  aut  vesicae  fellis  ex  concre¬ 
tionibus  ibi  infixis,  orientem.  Inflammatio  hic 
eodem  modo  tractanda  est  ac  in  aliis  corporis  par¬ 
tibus,  nempe,  sanguinis  detractione  generali,  aut 
topica,  prout  res  postulent,  balneis  calidis,  fomen¬ 
tis  calidis  parti  dolenti  applicatis,  purgantibus, 
medicamentis  nauseantibus  ;  vomitus  autem  certe 
praecavendus  est,  uti  malum  saepe  gravius  reddi¬ 
turus. 

Febris  nonnunquam  est  etiam  sequela ;  cum 
oriatur,  purgantia  atque  diaphoretica  adhibenda 
sunt.  Si  symptomata  sint  violentia,  aegerque  ro¬ 
bustus  et  pleth oricus,  sanguinis  detractio  usui  fo¬ 
ret. 

Anasarca  et  Ascites,  raro,  ut  milii  videtur,  in 

Ictero  causam  habent  j  sed  si  aliquando  habeant, 
remedia  earum  propria  usurpare  licet. 

Ex  omnibus  autem  symptomatis  in  hoc  morbo 
occurrentibus,  difficultatem  maximam  affert  vomi¬ 
tus.  Si  enim,  quod  haud  raro  accidit,  ventriculus 
omnia  ingesta  rejiciat ;  “  hic  labor  hoc  opus 
est.”  Si  bilis  eo  ex  duodeno  fluens  in  causa  sit, 
vomitum  paululum  promovere  licet,  emetici  lenis 
exhibitione  ;  post  cujus  operationem,  haustus  sali¬ 
ni,  et  etiam  sedantia,  si  necesse,  adhibenda  sunt. 
Simul  ac  ventriculus  his  remediis  in  ditionem  re¬ 
digatur,  purgantibus  fortibus,  et  pro  re  nata  repe- 
titis  opus  sit,  eoque  modo  duodeno  depleto,  redi¬ 
tus  hujus  symptomatis  difficilis  praecaveatur. 

Sequela  icteri  altera  diarrhoea,  quae  morbum  sae¬ 
pe  moderans,  aut  etiam  efferens,  haud  temere  pro¬ 
hibenda  est.  Quum  autem  in  modum  redigere 
necesse  sit,  hoc  caute  atque  lente  nos  oportet  fa¬ 
cere  ;  saepe  enim  ut  ait  poeta,  “  Incidit  in  Scyl¬ 
lam  qui  vult  vitare  Charybdim.” 

Labore  jam  peracto  quem  mihi  initio  proposui ; 
causis  scrutatis,  effectibusque  icteri  consideratis, 

modisque  expositis,  per  quos  illae  extirpatae,  et  hi 
sanati  sunt ;  forsitan  me  oportet,  sine  re  altera, 
finire.  At  nonnullis  videatur  ut  de  modo,  quo 
eam  perfeci,  dicerem.  Alii  generalem  esse,  alii 
non  ei  novitatem  esse,  ei  objiciant.  Primum  ho¬ 
rum  objectorum  evitasse,  opus  molis  non  magnae 
fuisset.  Historiam  morbi  ab  auctore  primo  qui 
eum  attigit  usque  ad  tempora  nostra  persequi ;  et 
folia,  de  viribus  suppositis  rerum  haud  raro  iner¬ 
tium,  quibus  freta  ignorantia  nisa  est  morbum  cu¬ 
rare,  oblinire  potuissem.  Sed  in  impressione  sump¬ 
tus  inutilis  factus  fuisset,  lectionisque  professorem 
inutiliter  taeduisset,  cui  fuisset  examinatio.  Ob¬ 
jecto  secundo  sic  responderem,  novitatem  verum¬ 
que  in  re  nota,  secum  pugnantia  ;  et  novas  in  arte 
res,  non  a  tirone,  sed  medico  in  medicina  sero,  ex- 
pectandas  esse.  Non  mihi  erat  in  animo  alios  do¬ 
cere  ;  sed  artis  medicinae  principiorum  scientiam, 
me  ipsum  obtinuisse,  experimentum  dare. 


FINIS. 


